ഇന്ത്യന് പില്ഗ്രിംസ് വെല്ഫെയര് ഫോറം സൈക്കിള് റാലി സംഘടിപ്പിക്കുന്നു കബീര് കൊണ്ടോട്ടി റിയാദ്: ഇന്ത്യസൗദി എഴുപത്തി അഞ്ചാം വാര്ഷിക ആഘോഷത്തിന്റെ ഭാഗമായി ഇന്ത്യന് പില്ഗ്രിംസ് വെല്ഫെയര് ഫോറം ഐപിഡബ്യൂഎഫ് സംഘടിപ്പിക്കുന്ന സൈക്ലോത്തോണ് സൈക്കിള് സവാരിയുടെ ലോഗോ പ്രകാശനം കോണ്സുല് ജനറല് മുഹമ്മദ് ഷാഹിദ് ആലം ജിദ്ദ ഇന്ത്യന് കോണ്സുലേറ്റില് വെച്ച് നിര്വ്വഹിച്ചു. ഹജ്ജ് കോണ്സുല് വൈ സാബിര്, ഐപിഡബ്യൂഎഫ് പ്രസിഡന്റ് മുഹമ്മദ് അയ്യൂബ് ഹക്കീം എന്നിവരും പങ്കെടുത്തു. ആസാദി കാ അമൃത് മോഹത്സവ് എന്ന പേരില് ഇന്ത്യന് എംബസിയും, ജിദ്ദ ഇന്ത്യന് കോണ്സുലേറ്റും വിവിധ പരിപാടികള് സംഘടിപ്പിച്ച് വരുന്നുണ്ട്. ഇതിന്റെ ഭാഗമായാണ് ഐപിഡബ്യൂഎഫ് സൈക്കിള് റാലി സംഘടിപ്പിക്കുന്നത്. സൗദി അറേബ്യയില് താമസിക്കുന്ന ഇന്ത്യന് പൗരന്മാരുടെ സൈക്കിള് സവാരിയോടുള്ള താല്പര്യത്തെ പ്രോല്സാഹിപ്പിക്കുക, സൈക്കിള് സവാരിയിലൂടെ ആരോഗ്യകരമായ ജീവിതരീതി സ്വീകരിക്കുക, മനസിനും ശരീരത്തിനും പൂര്ണ്ണ വ്യായാമം നല്കാന് സഹായിക്കുക എന്നതാണ് ഇത്തരം പരിപാടിയിലൂടെ ലക്ഷ്യം വെക്കുന്നതെന്ന് ഐ പി ഡബ്യൂ എഫ് പ്രസിഡന്റ് മുഹമ്മദ് അയ്യൂബ് ഹക്കീം പറഞ്ഞു. ഈ മാസം 20ന് ഇന്ത്യന് കോണ്സുല് ജനറല് ഫ്ലാഗ് ഓഫ് ചെയ്യുന്ന പരിപാടിയില് പങ്കെടുക്കാന് താല്പര്യമുള്ളവര്ക്ക് https:form.jotform.comഎന്ന ലിങ്കിലൂടെ മുന്കൂട്ടി രജിസ്റ്റര് ചെയ്യാവുന്നതാണ്. ഐപിഡബ്യൂഎഫ് സൈക്കിള് ക്ലബ് കോഡിനേറ്റര്മാരായ ഫര്ഹാന് ബോയ്റ ട്രഷറര് ലിയാഖത് കോട്ട, അബ്ദുറഹ്മാന് എന്നിവര്ക്ക് പുറമെ എക്സിക്യൂട്ടീവ് അംഗങ്ങളായ മുഹമ്മദ് അമീന്, ഷൗക്കത്ത് അലി, ഫസല് മുഹമ്മദ് എന്നിവരും ലോഗോ പ്രകാശന പരിപാടിയില് പങ്കെടുത്തു.